
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΚΑΤΕΧΝ/Α/29228 (1) 


Χορήγηση άδειας ίδρυσης και λειτουργίας Ωδείου στην Ανδριάνα Λά- 

μπρη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των. 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφίας και άλλες διατάξεις του Υπουργείου Πολιτισμού». 


7. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών, ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋποθέ¬ 
σεις λειτουργίας τμήματος κλαβικύμβαλου (τσέμπαλο)» (ΦΕΚ 609/Β/ 
87). 

8. Το από 31.5.91 πρακτικό αυτοψίας της Δ/νσης Τεχνικών Υπηρε¬ 
σιών της Νομαρχίας Αιτωλοακαρνανίας. 

9. Την από 16.2.91 αίτηση της Ανδριάνας Λάμπρη, με τα συνημ¬ 
μένα δικαιολογητικά, αποφασίζουμε: 

1. Χορηγούμε στην Ανδριάνα Λάμπρη, άδειά ίδρυσης και λειτουρ¬ 
γίας Ωδείου, που θα στεγαστεί στο κτίριο, επί της οδού Σουλίου 18, στο 
Αγρίνιο και θα έχει επωνυμία «ΩΔΕΙΟ ΑΓΡΙΝΙΟΥ ΑΥΛΟΣ». 

2. Το Ωδείο θα λειτουργήσει τις εξής Σχολές και τμήματα: 

Α. Σχολή Ανωτέρων θεωρητικών Μαθημάτων και Συνθέσεως, με 
τμήματα: α. Ωδικής, β. Αρμονίας, γ. Ενοργάνωσης, δ. Αντίστιξης, ε. 
Φυγής. 

Β. Σχολή Ενοργάνου Μουσικής με τμήματα: 

α. Πληκτών, β. Εγχόρδων, γ. Πνευστών, δ. Κρουστών. 

Γ. Σχολή Μονωδίας με τμήματα: 

α. Μονωδίας, β. Μελοδραματικής. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

, Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

-♦- 

Αριθ. ΥΠΠΟ/ΚΑΤΕΧΝ/Α/18972/1441 (2) 

Προσθήκη τμημάτων στη Μουσική Σχολή «ΣΥΓΧΡΟΝΟ ΚΕΝΤΡΟ 
ΜΟΥΣΙΚΩΝ ΣΠΟΥΔΩΝ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π:Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». \ 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των. 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την αριθμ. ΤΠΠΟ/ΚΑΤΕΧΝ/Δ/17934/1098/16.5.90 από¬ 
φασή μας «χορήγηση άδειας ίδρυσης και λειτουργίας Μουσικής Σχολής 
στην Εταιρεία Χατζηϊωάννου Σταύρος και Σία Ο.Ε.» (ΦΕΚ 343/Β/ 
5.6.90). 

7. Το από 15.2.90 πρακτικό αυτοψίας της Δ/νσης Τεχνικών Υπηρε¬ 
σιών του Δήμου Κοζάνης. 

9. Την από 24.4.91 αίτηση του Στέργιου Κωτίτσα, με τα συνημμένα 
δικαιολογητικά, αποφασίζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/17934/1098/ 
16.5.90 απόφασή μας, «Χορήγηση άδειας ίδρυσης και λειτουργίας 
Μουσικής Σχολής στην Εταιρεία Χατζηϊωάννου Σταύρος και Σία Ο.Ε.» 
(ΦΕΚ 343/6/5.6.90), και εγκρίνουμε τη λειτουργία τμημάτων αρμο¬ 
νίας, αντίστιξης, εγχόρδων, πνευστών, στη Μουσική Σχολή «ΣΥΓ¬ 
ΧΡΟΝΟ ΚΕΝΤΡΟ ΜΟΥΣΙΚΩΝ ΣΠΟΥΔΩΝ» από το σχολικό έτος 
1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
-♦- 

Αριθ. ΚΑΤΕΧΝ/Α/13361/1041 (3) 

Χορήγηση άδειας ίδρυσης και λειτουργίας Ωδείου στον Αθανάσιο Ζύλη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των. 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφίας και άλλες διατάξεις του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών, ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋποθέ¬ 
σεις λειτουργίας τμήματος κλαβικύμβαλου (τσέμπαλο)» (ΦΕΚ 609/Β/ 
87). 

8. Το από 7.5.91 πρακτικό αυτοψίας της Διεύθυνσης Πολιτιστικών 
Κτιρίων και Αναστηλώσεως Νεωτέρων Μνημείων του ΥΠΠΟ. 

9. Την από 26.3.1991 αίτηση του Αθανάσιου Ζύλη με τα συνημμένα 
δικαιολογητικά, αποφασίζουμε: 

1. Χορηγούμε στον Αθανάσιο Ζύλη άδεια ίδρυσης και λειτουργίας 
Ωδείου, που θα στεγαστεί στο κτίριο, επί των οδών Δεκελείας και Ειρή¬ 
νης αρ. 2 και θα έχει επωνυμία «Ωδείο Χαλκηδόνιο». 

2. Το Ωδείο θα λειτουργήσει τις εξής Σχολές, και τμήματα: 

Α. Σχολή Ανωτέρων Θεωρητικών Μαθημάτων και Συνθέσεως, με 
τμήματα: 1. Ωδικής, 2. Αρμονίας, 3. Ενοργάνωσης, 4. Αντίστιξης, 5. 
Φυγής. 

Β. Σχολή Ενοργάνου Μουσικής με τμήματα: 

1. Πληκτών, 2. Εγχόρδων, 3. Πνευστών, 4. Κλασικής κιθάρας. 

Γ. Σχολή Μονωδίας με τμήματα: 

1. Μονωδίας, 2. Μελοδραματικής. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 




Αριθ. ΚΑΤΕΧΝ/Δ/21909/160 7 (4) 

Προσθήκη τμήματος εγχόρδων στο παράρτημα Ελληνικού Ωδείου στο 

Ναύπλιο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των. 

4. Το Ν. 299/76 «περί ρυθμίσεως θεμάτων αφορώντων εις τον κα¬ 

νονισμό λειτουργίας των ιδιωτικών μουσικών ιδρυμάτων, ως και το από 
11.11.157 Β.Δ. «περί κυρώσεως του εσωτερικού κανονισμού του 
Ωδείου Θεσ/νίκης». ν 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Την από 14.5.91 αίτηση του Ελληνικού Ωδείου με τα συνημμένα 
δικαιολογητικά, αποφασίζουμε: 

Εγκρίνουμε την προσθήκη τμήματος εγχόρδων στο Παρ/μα Ελληνι¬ 
κού Ωδείου, στο Ναύπλιο από το σχολικό έτος 1991-92. 

„ Η απόφαση οίϋτή να δημοσιευθεί στην Εφημερίδα της Κυβερνήσεως. 


Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
-+- 

Αριθ. ΚΑΤΕΧΝ/Α/20402/1507 (5) 

Άρση αδείας ίδρυσης και λειτουργίας της Μουσικής Σχολής «ΑΡΜΟ¬ 
ΝΙΑ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών ιδρυμά¬ 
των. 

4. Την αριθμ. 32526/1456/20.10.81 απόφασή μας, «χορήγηση 
άδειας ίδρυσης και λειτουργίας Μουσικής Σχολής στο Μαρούσι» (ΦΕΚ 
687/Β/11.11.81). 

5. Την από 7.5.91 αίτηση της Ελένης Ψαροπούλου με τα συνημμένα 
δικαιολογητικά, αποφασίζουμε: 

Αίρουμε την άδεια ίδρυσης και λειτουργίας Μουσικής Σχολής, που 
χορηγήθηκε με την αριθμ. 32526/1456/20.10.81 απόφασή μας, 
«χορήγηση άδειας ίδρυσης και λειτουργίας Μουσικής Σχολής στο Μα¬ 
ρούσι» (ΦΕΚ 687/Β/11.11.81), κατόπιν αιτήσεωςτης Ελένης Ψαρο¬ 
πούλου, ιδρύτριας αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

- 4 -- 

Αρι θ. ΥΠΠΟ/ΑΡΧ/Β1/Φ31/1470/30 . (6) 

Χαρακτηρισμός τριών (3) βυζαντινών ναών στην περιοχή Τζανάτων 
Κεφαλληνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/54280/20.12.90 (ΦΕΚ 824/Β/- 
28.12.90) «Μεταβίβαση αρμοδιοτήτων Υπουργού και δικαιώματος 
υπογραφής “Με εντολή Υπουργού” στο Γεν. Γραμματέα, Γ.Δ/ντές, 
Προϊσταμένους Δ/νσεων, Τμημάτων κ.λπ.». 

2. Τις διατάξεις του Κ.Ν. 5351/32 «Περί Αρχ/των». 

3. Γνωμοδότηση του Τοπικού Συμβουλίου Μνημείων Ν.Δ. Ελλάδας, 
όπως διατυπώθηκε στην αριθμ. 6/14.12.90 Συνεδρία του, ανακοινώ¬ 
νουμε: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

'Οτι τα ερείπια τριών βυζαντινών ναών Αγ, Ιωάννη, Παναγίας και 
Αγ. Κυριακής, που βρίσκονται ΝΑ του χωριού Τζανάτων Κεφαλληνίας, 
είναι αρχαία κατά την έννοια του άρθρου 2 του Κ.Ν. 5351/32 «Περί 
Αρχ/των». Είναι από τα ελάχιστα σωζόμενα μνημεία της Βυζαντινής 
Περιόδου στην Κεφαλλονιά. Οι τρεις ναοί είναι μονόχωροι, με ημικυ- 
κλική αψίδα μικρών διαστάσεων. Η τοιχοδομία τους είναι απλή αργολι- 
θοδομή με ακανόνιστη χρήση κεραμιδιών, και σώζουν λείψανα τοιχο¬ 
γραφιών στην κόγχη τους του 13ου αι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1991 

Με εντολή Υπουργού 
Ο Προϊστάμενος Δ/νσεως 
Ν. ΖΙΑΣ 

-♦- 

Αριθ. 1321.2/10/91 (7) 

Έγκριση της 1321.3/1/91/3.6.91 απόφασης της Λινενικής Αρχής 

Πειραιά περί αναπροσαρμογής του ισχύοντος ναυλολογίου επιβατών 

και οχημάτων των διακινουμένων με Ε/Γ-Ο/Γ και Ε/Γ-ΓΤ/Κ 

πλοία στις τοπικές γραμμές Περάματος - Παλουκίων και Πειραιώς - 

Σαλαμίνας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάζεις του άρθρου 178 παρ. 2 του Ν.Δ. 187/1973 (ΦΕΚ 
261 Α') «Περί Κώδικος Δημοσίου Ναυτικού Δικαίου». 

2. Την 1321.3/1/91/3.6.91 απόφαση της Λιμενικής Αρχής Πει¬ 
ραιά. 

3. Τις διατάζεις του Π.Δ. 338/1983 (ΦΕΚ 119 Α/8.9.63), απο¬ 
φασίζουμε: 

α. Εγκρίνουμε την κατωτέρω 1321.3/1/91/3.6.91 απόφαση της 
Λιμενικής Αρχής Πειραιά: 

ΕΛΛΗΝΙΚΗ ΔΗΜΟΚΡΑΤΙΑ Πειραιάς, 3 Ιουνίου 1991 

ΥΠΟΥΡΓΕΙΟ Αριθ. Πρωτ. 1321.3/1/91 

ΚΕΝΤΡΙΚΟ ΛΙΜΕΝΑΡΧΕΙΟ ΠΕΙΡΑΙΑ 

ΔΙΕΥΘΥΝΣΗ: Δ/ΣΗ ΛΙΜΕΝ. ΑΣΤΥΝΟΜΙΑΣ 

ΤΜΗΜΑ: ΓΡΑΦ. ΔΙΑΚΑΣΤΙΚΟ 

Ταχ. Δ/νση: Ακτή Μιαούλη 50 

Ταχ. Κώδικας: 185 10 

Τηλέφωνο: 4526385 

ΘΕΜΑ: Αναπροσαρμογή ισχύοντος ναυλολογίου Ε/Γ-Ο/Γ και Ε/Γ- 
Π/Κ. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
ΑΠΟΦΑΣΗ 

Έχοντας υπόψη: 

1. Τις διατάζεις του δια του από 9 Ιουνίου 1948 Β.Δ. Κωδικοποιη- 
θέντος Νόμου 499/1947 «περί πειθαρχικής εζουσίας'των προϊσταμέ¬ 
νων των Λιμενικών Αρχών (ΦΕΚ 162Α) συνδυαζόμενες με τα άρθρα 
11-12 του Β.Δ. της 4.11.43 «Περί Λιμενικών Αρχών». 

2. Τις διατάζεις του άρθρου 178 παρ. 2 του Ν.Δ. (Ν.Δ. 187/73). 

3. Το αρ. 814/1974 Π.Δ. άρθρου 2 «περί καθορισμού κατηγοριών 
δρομολογιακών γραμμών και αρμοδιότητας δρομολογήσεως. 

4. Την ΩΠ 030955/6-91 Διαταγή ΥΕΝ/ΔΟΙ Β', αποφασί¬ 
ζουμε: 

Αναπρσαρμόζουμε το ισχύον ναυλολόγιο επιβατών και οχημάτων 
των διακινουμένων με Ε/Γ-Ο/Γ και Ε/Γ-Π/Κ. πλοία στις τοπικές 
γραμμές αρμοδιότητάς μας Περάματος - Παλουκίων και Πειραιά - Σα¬ 
λαμίνας, κατά 5% όπως φαίνεται στο επισυναπτόμενο ναυλολόγιο. 

Ο Κεντρικός Λιμενάρχης 
Αρχιπλοίαρχος ΑΣ Νικ. ΤΖΕΛΕΠΗΣ 

Ακριβές Αντίγραφο 
Ο Τμηματάρχης Γραμματείας κ.λ.π. 

ΓΕΩΡΓΙΟΣ ΜΠΙΛΕΛΗΣ 
Πλωτάρχης Λ.Σ. (Ε.Υ.) 


ΝΑΥΛΟΛΟΓΙΟ 

ΕΠΙΒΑΤΩΝ ΚΑΙ ΟΧΗΜΑΤΩΝ ΔΙΑΚΙΝΟΥΜΕΝΩΝ: 

Ε Ε/Γ-Ο/Γ ΠΛΟΙΑ ΓΡΑΜΜΗΣ 
ΠΕΡΑΜΑΤΟΣ - ΠΑΛΟΥΚΙΩΝ 

1. Ο Ναύλος επιβατών και οχημάτων διακινουμένων με Ε/Γ-Ο/Γ 
πλοία της γραμμής ΠΕΡΑΜΑΤΟΣ - ΠΑΛΟΥΚΙΩΝ καθορίζεται ως 
εζής: 

Α. ΝΑΥΛΟΣ ΕΠΙΒΑΤΩΝ 
Ιδιώτες απλής διαδρομής δρχ .59 

ΔΙΑΚΙΝΟΥΜΕΝΟΙ ΜΕ ΕΚΠΤΩΣΗ ή ΑΝΕΥ ΚΑΤΑΒΟΛΗΣ ΝΑΥ¬ 
ΛΟΥ 

Ισχύουν οι αντίστοιχες διατάζεις εκπτώσεως και απαλλαγής ναύλου 
που ισχύουν για κύριες και δευτερεύουσες δρομολογιακές γραμμές. 

Β. ΝΑΥΛΟΣ ΟΧΗΜΑΤΩΝ - ΤΡΟΧΟΦΟΡΩΝ - ΖΩΩΝ 
α. ΑΜΑΞΕΣ 

1) Κενές μετά οδηγού δρχ. 294 

1) Έμφορτοι μετά οδηγού δρχ. 376 

3) Ναύλος δΓ έκαστον επιβάτη πλέον του οδηγού δρχ. 59 
β. ΜΟΤΟΣΥΚΛΕΤΤΕΣ 

1) Επιβατικές ή φορτηγές των οποίων τα αμαζώματα ευρίσκονται 
παραπλεύρως της μηχανής μετά του οδηγού δρχ. 208 

2) Τρίκυκλοι φορτηγές των οποίων το αμάζωμα ευρίσκεται όπισθεν 
της μηχανής μετά του οδηγού δρχ. 256 

3) Δίκυκλοι (ποδήλατα ή μοτοποδήλατα) μετά του οδηγού δρχ. 97 

4) Δίκυκλοι (μοτοσυκλέττες ή Βέσπες) μετά του οδηγού δρχ. 123 

5) Ναύλος δια κάθε επιβάτη πλέον του οδηγού δρχ. 59 

6) Τρίκυκλα μοτοποδήλατα δρχ. 163 
γ. ΑΥΤΟΚΙΝΗΤΑ ΕΠΙΒΑΤΗΓΑ 

1) Ταζί - Αγοραία - Δ.Χ. Τζιπ μετά του οδηγού δρχ. 360 

2) Επιβατικά Ι.Χ. (κούρσες) μετά του οδηγού δρχ. 417 

3) Λεωφορεία ελάσσονος τύπου μετά του οδηγού και εισπράκτορα 
δρχ. 637 

4) Λεωφορεία μείζονος τύπου μετά του οδηγού και εισπράκτορος 
δρχ. 924 

5) Λεωφορεία κάτω τών 20 θέσεων μετά του οδηγού και εισπρά- 
κτορα δρχ. 563 

6) Λεωφορεία Πούλμαν μετά του οδηγού, συνοδηγού ή εισπράκτορα 
δρχ. 924 

7) Ναύλος δια κάθε επιβάτη πλέον του οδηγού - συνοδηγού ή ει- 
σπράκτορα δρχ. 59. 

δ. ΑΥΤΟΚΙΝΗΤΑ ΦΟΡΤΗΓΑ 

1) Κενά μέχρι 1 τόν. μετά του οδηγού δρχ. 339 

2) Κενά μέχρι 3/4 τόν. μετά του οδηγού δρχ. 400 

3) Κενά από 2 μέχρι 2 3/4 τόν. μετά του οδηγ. δρχ. 502 

4) Κενά από 3 μέχρι 4 3/4 τόν. μετά του οδηγ. δρχ. 637 

5) Κενά.από 5 μέχρι 7 3/4 τόν. μετά του οδηγ. δρχ. 791 

6) Κενά από 6 μέχρι 9 3/4 τόν. μετά του οδηγ. δρχ. 898 

7) Κενά από 10 μέχρι 12 τόν. μετά του οδηγ. δρχ. 1019 

8) Κενά από 12 1/4 και άνω τόν. δρχ. 1220 

9) Φοργητά αυτοκίνητα έμφορτα πλέον του ανωτέρω ναύλου της κα¬ 
τηγορίας των καταβάλλουν για κάθε τόνο φορτίου δρχ. 60 

10) Ναύλος φορτηγών οχημάτων εν γένει μη συμπεριλαμβανομένου 
του ναύλου κατά τόνο φορτίου (αυτοκινήτων - μοτοσυκλετών) των 
οποίων: 

α) Η οπίσθια πλευρά (πόρτα) του αμαζώματος είναι οριζοντιωμένη, 
προσαυζάνεται κατά 22%. 

β) Το φορτίο επεκτείνεται όπισθεν του αμαζώματος μέχρι δύο (2) μέ¬ 
τρων προσαυζάνεται κατά 55%. 

γ) Το φορτίο επεκτείνεται όπισθεν του αμαζώματος μέχρι 4 (τεσσά¬ 
ρων) μέτρων προσαυζάνεται κατά 110%, 

11) Αυτοκίνητα ψυγεία καταβάλλουν ναύλο φοργητού αυτοκινήτου 
αναλόγου βάρους. 

12) Αυτοκίνητα βυτιοφόρα καταβάλλουν ναύλο φορτηγού αυτοκινή¬ 
του αναλόγου βάρους. 

13) Ναύλος δια κάθε επιβάτη πλέον του οδηγού δρχ. 59 

ε. ΑΥΤΟΚΙΝΗΤΟΙ ΓΕΡΑΝΟΙ ΤΡΟΧΗΛΑΤΟΙ ή ΕΡΜΥΣΤΙΟΦΟ- 
ΡΟΙ 

1) Βάρους μέχρι 5 τόν. μετά του οδηγού δρχ. 794 

2) Βάρους μέχρι 6 τόν. μετά του οδηγού δρχ. 924 

3) Βάρους μέχρι 10 τόν. μετά του οδηγού δρχ. 1036 

4) Βάρους μέχρι 13 τόν. μετά του οδηγού δρχ. 1288 

5) Βάρους μέχρι 15 τόν. μετά του οδηγού δρχ. 1478 

6) Βάρους μέχρι 15 τόν. και άνω κατόπιν ειδικής εγγράφου συμφω¬ 
νίας ενώπιον της Λιμενικής Αρχής δεόντως τεθεωρημένης παρ’ αυτής. 

στ. ΒΑΡΕΑ ΜΗΧΑΝΗΜΑΤΑ 

1) Οδοστρωτήρες μέχρι 10 τόν. μετά του οδηγού δρχ. 1983 

2) Οδοστρωτήρες από 10 έως 15 τόν. μετά του οδηγού δρχ. 3464 

3) Οδοστρωτήρες άνω των 15 τόν. κατόπιν ιδιαιτέρας συμφωνίας 

4) Μπουλντόζες ως ανωτέρω καθορίζονται δια τους οδοστρωτή¬ 
ρα 

5) Γκρέϊντες μετά του οδηγού δρχ. 1783 

6) Τρακτέρ μικρό μετά του οδηγού δρχ. 490 

7) Τρακτέρ μεγάλο μετά του οδηγού δρχ. 794 

8) Μπετονιέρες εκάστη δρχ. 796 

9) Εκσκαφείς φορτωταί μικροί μετά του οδηγού δρχ. 1478 

10) Εκσκαφείς φορτωταί μεγάλοι μετά του οδηγού δρχ. 2478 
ζ. ΔΙΑΦΟΡΑ ΤΡΟΧΟΦΟΡΑ 

1) Πλατφόρμες κενές μέχρι 8 μέτρων μήκους δρχ. 1979 

2) Πλατφόρμες κενές άνω των 8 μέτρων μήκους δρχ. 2965 

3) Πλατφόρμες έμφορτοι πλέον των ως άνω ποσών καταβάλλουν ανά 
τόνο φορτίου και δρχ. 180 

4) Τρέϊλερ δρχ. 294 

5) Τροχόσπιτο των 2 τροχών δρχ. 395 

6) Τροχόσπιτο των 4 τροχών δρχ. 488 
η. ΖΩΑ 

1) Μεγαλόσωμα (ίπποι - βόες) κλπ. έκαστο δρχ. 147 

2) Μικρόσωμα (πρόβατα - αίγες) έκαστον δρχ. 17 

θ. ΤΕΛΑΡΑ ΦΡΟΥΤΩΝ - ΛΑΧΑΝΙΚΩΝ (μεταφερόμενα χύδην) 

1) Τελάρα ιχθύων - φρούτων πλήρη δι’ έκαστον δρχ. 37 

2) Τελάρα ιχθύων.- - .'φρούτων κενά δι’ έκαστον δρχ. 02 
ι. ΓΕΝΙΚΑ ΦΟΡΤΙΑ (χύδην) 

Είδη γενικού φορτίου κατά τόνο δρχ. 226 
Σε περίπτωση κατά την οποία υπάρχει έκτακτος ανάγκη μισθώσεως 
Ε/Γ-Ό/Γ πλοίων δια μεμονωμένη μεταφορά προσώπων ή πραγμάτων 
τόσο κατά τη διάρκεια της ημέρας ή νυχτός, η σχετική αποζημίωση κα¬ 
θορίζεται δι’ ιδιαιτέρας συμφωνίας μεταξύ των ενδιαφερομένων μερών 
οπωσδήποτε όμως αυτή δεν είναι δυνατόν να υπερβαίνει το ποσόν των 
δρχ. 2170. 

Δια τη μεταφορά παντός είδους μη αναφερομένου στο παρόν ναυλο¬ 
λόγιο θέλει ισχύει ιδιαιτέρα συμφωνία συναπτωμένη ενώπιον των Διοι¬ 
κητών των Λιμενικών Τμημάτων ΣΑΛΑΜΙΝΑΣ ή ΠΕΡΑΜΑΤΟΣ 
(Γ-Ζ Λ/Τ). 

Πάσα αμφισβήτηση επιλύεται υπό των ανωτέρω Λιμενικών Τμημά¬ 
των της δεδομένης λύσεως καθισταμένης υποχρεωτικής. 

Γ. ΚΑΤΗΓΟΡΙΕΣ ΔΙΑΚΙΝΟΥΜΕΝΩΝ ΟΧΗΜΑΤΩΝ ΜΕ ΕΚ¬ 
ΠΤΩΣΗ ή ΔΩΡΕΑΝ 

Ισχύουν οι αντίστοιχες διατάξεις έκπτωσης ή απαλλαγής ναύλου που 
ισχύουν για τις κύριες και δευτερεύουσες δρομολογιακές γραμμές. 

ΝΑΥΛΟΓΙΟ 

ΕΠΙΒΑΤΩΝ ΔΙΑΚΙΝΟΥΜΕΝΩΝ ΜΕ Ε/Γ-Π/Κ ΓΡΑΜΜΩΝ 
ΠΕΙΡΑΙΑ ΣΑΛΑΜΙΝΑΣ και ΠΕΡΑΜΑΤΟΣ - ΣΑΛΑΜΙΝΑΣ 

Ο ναύλος επιβατών διακινουμένων με Ε/Γ-Π/Κ των Γραμμών 
ΠΕΙΡΑΙΑ - ΣΑΛΑΜΙΝΑΣ και ΠΕΡΑΜΑΤΟΣ - ΣΑΛΑΜΙΝΑΣ καθο¬ 
ρίζεται ως εξής: 

α. Γραμμή ΠΕΙΡΑΙΑ - ΠΑΛΟΥΚΙΩΝ και ΠΕΙΡΑΙΑ - ΣΕΛΛΗ- 
ΝΙΩΝ 

Ιδιώτες απλής διαδρομής δρχ.: 132 
ΔΙΑΚΙΝΟΥΜΕΝΟΙ ΜΕ ΕΚΠΤΩΣΗ ή ΔΩΡΕΑΝ 
ΙΣΧΥΟΥΝ ΟΙ ΑΝΤΙΣΤΟΙΧΕΣ ΔΙΑΤΑΞΕΙΣ ΕΚΠΤΩΣΕΩΝ ΚΑΙ 
ΑΠΑΛΛΑΓΗΣ ΝΑΥΛΟΥ ΠΟΥ ΙΣΧΥΟΥΝ ΓΙΑ ΤΙΣ ΚΥΡΙΕΣ ΚΑΙ 
ΔΕΥΤΕΡΕΥΟΥΣΕΣ ΔΡΟΜΟΛΟΓΙΑΚΕΣ ΓΡΑΜΜΕΣ, 
β. Γραμμή ΠΕΙΡΑΙΑ - ΚΑΚΗΣ ΒΙΓΛΑΣ 
Ιδιώτες απλής διαδρομής δρχ.: 148 
ΔΙΑΚΙΝΟΥΜΕΝΟΙ ΜΕ ΕΚΠΤΩΣΗ ή ΔΩΡΕΑΝ 
Ως στην παράγραφο Α' αναφέρεται. 


γ. Γραμμή ΠΕΙΡΑΙΑ - ΠΕΡΙΣΤΕΡ1ΩΝ 
Ιδιώτες απλής διαδρομής δρχ.: 208 
ΔΙΑΚΙΝΟΥΜΕΝΟΙ ΑΝΕΥ ΚΑΤΑΒΟΛΗΣ ΝΑΥΛΟΥ 
Ως στην πράγραφο Α' αναφέρεται. 
δ. ΓΡΑΜΜΗ ΠΕΡΑΜΑΤΟΣ - ΠΑΛΟΥΚΙΩΝ 
Ιδιώτες απλής διαδρομής δρχ.: 59 

ε. ΓΡΑΜΜΗ ΠΕΡΑΜΑΤΟΣ - ΑΜΠΕΛΑΚΙΩΝ και ΠΕΡΑΜΑΤΟΣ 
- ΚΑΜΑΤΕΡΟΥ 

Ιδιώτες απλής διαδρομής δρχ.: 67 
ΔΙΑΚΙΝΟΥΜΕΝΟΙ ΜΕ ΕΚΠΤΩΣΗ ή ΔΩΡΕΑΝ 
Ως στην παράγραφο α' αναφέρεται. 

Γραμμή ΠΕΙΡΑΙΑ - ΦΑΝΟΥΡΙΟΥ - ΠΕΡΙΣΤΕΡΙΟΥ δρχ.: 238 
Γραμμή ΠΕΙΡΑΙΑ - ΦΑΝΕΡΩΜΕΝΗ δρχ.: 223 
Γραμμή ΠΕΡΑΜΑ - ΜΠΑΤΣΙ δρχ.: 103 
Γραμμή ΠΕΡΑΜΑ - ΜΠΛΕ ΛΙΜΑΝΑΚΙ δρχ.: 119 
Γραμμή ΠΕΡΑΜΑ - ΒΑΣΙΛΙΚΑ δρχ.: 148 
Γραμμή ΠΕΡΑΜΑ - ΦΑΝΕΡΩΜΕΝΗ δρχ.: 192 
"ΔΙΑΚΙΝΟΥΜΕΝΟΙ ΜΕ ΕΚΠΤΩΣΗ ή ΔΩΡΕΑΝ: Ως στην παράγρ. 
α' του παρόντος ναυλολογίου. 

ΝΑΥΛΟΣ ΑΠΟΣΚΕΥΩΝ ΜΙΚΡΟΦΟΡΤΙΩΝ κλπ. 

Διάφορα μικροφορτία κατά χιλιόγραμμο δρχ.: 01 
Έπιπλα - σκεύη, αποσκευές, ογκώδη κατά χιλιόγραμμο δρχ.: 01 
β. Η ισχύς της απόφασης αυτής αρχίζει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Ιουνίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΑΓ0ΡΑΝ0ΜΙΚΕΣ ΔΙΑΤΑΞΕΙΣ 


Αριθ. Α2-6838 (8) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 14 

Μετάταξη στην αγορανομική κατηγορία των ελεγχομένων για υπερβο- 
' λικό κέρδος ειδών των νωπών και κατεψυγμένων κρεάτων βοοει¬ 
δών, βουβαλοειδών, αιγοπροβατοειδών, χοιρινών, χοιριδίων γάλα¬ 
κτος, ζωντανών τέτοιων ζώων και νωπών και κατεψυγμένων βρω¬ 
σίμων παραπροϊόντων και υποπροϊόντων κρέατος των παραπάνω 
σφαγίων, κ.λ.π. ρυθμίσεις. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου», όπως 
τροποποιήθηκε. 

3. Το Ν.Δ. 136/46 «Αγορανομικός Κώδικας», όπως τροποποιή¬ 
θηκε και συμπληρώθηκε. 

4. Την Αγορανομική Διάταξη 14/89 «Κωδικοποίηση Αγορανομι- 
κών Διατάξεων που εκδόθηκαν μέχρι 16.2.89», όπως τροποποιήθηκε 
και συμπληρώθηκε. 

5. Τις Αγορανομικές Διατάξεις 32/90 και 9/91. 

- 6. Την ανάγκη λήψης μέτρων για την ανάπτυξη της εμπορίας των 
κρεάτων επί υγειών ανταγωνιστικών βάσεων, την προώθηση και προ¬ 
βολή· του βιομηχανοποιημένου και τυποποιημένου κρέατος, την ενί¬ 
σχυση της υποδομής των κλάδων εμπορίας κρέατος προς αντιμετώπιση 
των διαγραφομένων ανταγωνιστικών συνθηκών με την ενοποίηση της 
ενιαίας κοινοτικής αγοράς, την υποστήριξη της εγχώριας κτηνοτροφίας, 
με απώτερο στόχο την ωφέλεια του καταναλωτικού κοινού. 

7. Την 1566/24.5.91 απόφαση της Επιτροπής Τιμών και Εισοδη¬ 
μάτων. 

8. Το πρακτικό 1/10.6.91 της Γνωμοδοτικής Επιτροπής Τιμών, 
αποφασίζουμε: 

ΑΡΘΡΟ 1 

1. Μετατάσσουμε από την αγορανομική κατηγορία των διατιμημέ- 
νων ή ελεγχομένου κέρδους ειδών στην αγορανομική κατηγορία των 
ελεγχομένων για υπερβολικό κέρδος τα παρακάτω είδη ως προς τις τι- 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4160 


μές πώλησης τους σε όλα τα στάδια εμπορίας (βιομηχανία, βιοτεχνία, 
χονδρεμπόριο και λίαν, εμπόριο): 

Νωπά και κατεψυγμένα κρέατα αιγοπροβατοειδών, χοιρινών και 
χοιριδίων γάλακτος, ζωντανά τέτοια ζώα και κατεψυγμένα κρέατα βοο¬ 
ειδών - βουβαλοειδών. 

Νωπά και κατεψυγμένα βρώσιμα παραπροϊόντα - υποπροϊόντα σφα¬ 
γίων βοοειδών, βουβαλοειδών, αιγοπροβατοειδών, χοιρινών και χοιρι¬ 
δίων γάλακτος. 

2. Μετατάσσουμε από την αγορανομική κατηγορία των διατιμημέ- 
νων ή ελεγχομένου κέρδους ειδών στην αγορανομική κατηγορία των 
ελεγχομένων για υπερβολικό κέρδος ειδών τα παρακάτω είδη ως προς 
τις λιανικές τιμές πώλησης τους: 

Νωπά κρέατα βοοειδών και βουβαλοειδών και ζωντανά τέτοια ζώα. 

ΑΡΘΡΟ 2 

Οι ρυθμίσεις του άρθρου 1 της Αγορανομικής Διάταξης 32/90 
εντάσσονται στο κείμενο της παρούσας ως εξής: 

«Κατατάσσουμε στην αγορανομική κατηγορία των ελεγχομένων για 
υπερβολικό κέρδος ειδών τα νωπά κρέατα βοοειδών και βουβαλοειδών 
και ζωντανά τέτοια ζώα ως προς τις βιομηχανικές, βιοτεχνικές και χον¬ 
δρικές τιμές πώλησής τους». 

ΑΡΘΡΟ 3 

Το εδάφιο (34α) της υποπαραγράφου α) «ΕΛΕΓΧΟΜΕΝΑ ΓΙΑ 
ΥΠΕΡΒΟΛΙΚΟ ΚΕΡΔΟΣ» της παραγράφου 3 του άρθρου I του κεφα¬ 
λαίου 1 της κωδικοποιημένης Αγορανομικής Διάταξης 14/89, όπως 
προστέθηκε με την Α.Δ. 32/90, αντικαθίσταται ως εξής: 

«(34α) Κρέατα νωπά και κατεψυγμένα βοοειδών, βουβαλοειδών, αι- 
γοπροβατοειδών, χοιρινών, χοιριδίων γάλακτος, ζωντανά τέτοια ζώα, 
βρώσιμα παραπροϊόντα - υποπροϊόντα κρέατος εν λόγω ζώων (νωπά 
και κατεψυγμένα), πλην θηραμάτων και κουνελών που ανήκουν στην 
κατηγορία των μη ελεγχομένων ειδών». 

ΑΡΘΡΟ 4 

Η παράγραφος 3 του άρθρου 7 του κεφαλαίου 1 της κωδικοποιημέ- 
νης Αγορανομικής Διάταξης 14/89 αντικαθίσταται ως εξής: 

«3) Με εξαίρεση από τις διατάξεις της προηγουμένης παραγράφου 
και προκειμένου για νωπά οπωρολαχανικά, όσπρια χύμα και κατεψυγ¬ 
μένα ψάρια, εξουσιοδοτούνται οι Νομάρχες εκτός Αττικής και Θεσσαλο¬ 
νίκης, να επιτρέψουν με Αγορανομικές Διατάξεις, την είσπραξη δευτέ¬ 
ρου χονδρεμπορικού κέρδους, με την προϋπόθεση ότι ο τόπος κατανά¬ 
λωσης αυτών, είναι διαφορετικός από τον τόπο εισαγωγής ή παραγω¬ 
γής τους, ως τόπος δε, θεωρείται ολόκληρος ο Νομός. 

Σε πρίπτωση που επιτραπεϊ η είσπραξη δευτέρου χονδρεμπορικού 
κέρδους, το κέρδος αυτό δεν μπορεί να είναι μεγαλύτερο του 6% για τα 
νωπά οπωρολαχανικά και 5% για τα λοιπά είδη». 

ΑΡΘΡΟ 5 

1. Οι παράγραφοι. 2 και 4 του άρθρου 10 του κεφαλαίου 1 της κωδι- 
κοποιημένης Αγορανομικής Διάταξης 14/89, όπως αντικαταστάθηκαν 
με την Α.Δ. 23/89, αντικαθίστανται ως εξής: 

«2) Για τα πουλερικά (νωπά - κατεψυγμένα), που αγοράζουν οι λια¬ 
νοπωλητές κρεοπώλες περιφέρειας Τ.Δ. Πρωτεύουσας και πόλης Θεσ¬ 
σαλονίκης από χονδρεμπόρους που εδρεύουν στην ίδια μ’ αυτούς παρα¬ 
πάνω περιφέρεια ή πόλη, αναγνωρίζονται για τους λιανοπωλητές έξοδα 
παραλαβής ως εξής: 

Πουλερικά (νωπά - κατεψυγμένα), έξοδα παραλαβής μέχρι 4 δρχ. 
ανά χιλ/μο πουλερικών. 

4) Οι διατάξεις της παραγράφου 2 ισχύουν και για λιανοπωλητές 
κρεοπώλες υπολοίπων Δήμων ή Κοινοτήτων Ν. Αττικής, που αγορά¬ 
ζουν πουλερικά (νωπά - κατεψυγμένα) από χονδρεμπόρους που εδρεύ¬ 
ουν στον ίδιο μ’ αυτούς Δήμο ή Κοινότητα». 

2. Η παράγραφος 11 του άρθρου 10 του κεφαλαίου 1 της κωδικο- 
ποιημένης Αγορανομικής Διάταξης 14/89, όπως προστέθηκε με την 
Α.Δ. 32/90, αντικαθίσταται ως εξής: 

«11) Οι διατάξεις του παρόντος άρθρου αφορούν τα είδη που ανήκουν 
στην κατηγορία των διατιμημένων ή ελεγχομένου κέρδους ειδών». 

ΑΡΘΡΟ 6 

Η παράγραφος 1 του άρθρου 11 του κεφαλαίου 1 της κωδικοποιημέ- 
νης Αγορανομικής Διάταξης 14/89, όπως αντικαταστάθηκε με .την 
Α.Δ. 13/91, αντικαθίσταται ως εξής: 


«1) Έμποροι, βιομήχανοι, βιοτέχνες, ιδιοκτήτες ψυκτικών θαλάμων 
από 25 μ 3 και πάνω, που πληρούν τους όρους και τις προϋποθέσεις των 
διατάξεων του κεφαλαίου «ΨΥΓΕΙΑ» της παρούσας, στους οποίους το¬ 
ποθετούν για συντήρηση κατεψυγμένα πουλερικά, κατεψυγμένα βρώ¬ 
σιμα παραπροϊόντα πουλερικών και κατεψυγμένα αλιεύματα, επιτρέπε¬ 
ται να προσαυξάνουν την τιμή πώλησης των παραπάνω ειδών, λόγω 
ψυκτικών εξόδων, κατά μία (1) δραχμή το χιλ/μο κατ’ ανώτατο όριο 
για κάθε μήνα και μέχρι τρεις μήνες το ανώτερο». 

ΑΡΘΡΟ 7 

Η παράγραφος 3 του άρθρου 32 του κεφαλαίου 2 της κωδικοποιημέ- 
νης Αγορανομικής Διάταξης 14/89 αντικαθίσταται ως εξής: 

«3) Οι διατάξεις της προηγουμένης παραγράφου, κατά το μέρος που 
αφορούν την αναγνώριση ανώτερης τιμής αντικατάστασης, δεν έχουν 
εφαρμογή στα κατεψυγμένα ψάρια, στα νωπά οπωρολαχανικά (τυπο¬ 
ποιημένα ή μη) και στο ελαιόλαδο». 

ΑΡΘΡΟ 8 

Το άρθρο 245 του κεφαλαίου 12 της κωδικοποιημένης Αγορανομι¬ 
κής Διάταξης 14/89, όπως αντικαταστάθηκε κάι συμπληρώθηκε με 
την Α.Δ. 32/90, αντικαθίσταται ως εξής: 

«Άρθρο 245 

Διαμόρφωση τιμών κρέατος και 
παραπροϊόντων - υποπροϊόντων σφαγίων 

1) Οι τιμές πώλησης βοειδών, βουβαλοειδών, αιγοπροβατοειδών, 
χοιρινών και χοιριδίων γάλακτος (ζωντανών, σε νωπό ή κατεψυγμένο 
κρέας) καθώς και οι τιμές πώλησης των βρωσίμων παραπροϊόντων - 
υποπροϊόντων (νωπών ή κατεψυγμένων) των εν λόγω ζώων, διαμορ¬ 
φώνονται σε όλα τα στάδια εμπορίας (βιομηχανίες, βιοτεχνίες, χονδρε¬ 
μπόριο, λιανεμπόριο) με ευθύνη των επιχειρήσεων, ελεγχόμενες για την 
ύπαρξη ή μη υπερβολικού κέρδους. 

2) Προκειμένου για εισαγωγικές επιχειρήσεις, που εισάγουν από το 
εξωτερικό τα παραπάνω είδη, εφόσον αυτές, κατά την εισαγωγή, απο¬ 
λαμβάνουν ή δικαιούνται να εισπράξουν νομισματικά εξισωτικά ποσά 
(ΝΕΠ), τα εν λόγω ΝΕΠ, ως έσοδα, αφαιρούνται υποχρεωτικά από το 
κόστος του είδους, εφαρμοζομένων προς τούτο των διατάξεων του άρ¬ 
θρου 12 της παρούσας (αφαίρεση του 90% τοΰ ΝΕΠ, αναγραφή στο τι¬ 
μολόγιο της σχετικής ένδειξης). 

3) Για τη διαμόρφωση των τιμών πώλησης των παραπάνω ειδών, 
εφαρμογή έχουν οι διατάξεις της παραγράφου 1 άρθρου 30 του Ν.Δ. 
136/46 «περί Αγορανομικού Κώδικος», όπως συμπληρώθηκε μέ το Ν. 
1682/87, ενώ οι παρακάτω δαπάνες, που αποδεικνύονται με νόμιμα 
παραστατικά στοιχεία, λογίζονται ως στοιχεία κόστους των παραπάνω 
ειδών: 

α) Μεταφορικά, κατά τη μεταφορά τών ζωντανών ζώων της παρα¬ 
γράφου 1 από σταύλο, τόπο παραγωγής ή εισαγωγής στο σφαγείο. 

β) Έξοδα που πραγματοποιούνται στα σφαγεία μέχρι φόρτώσης των 
παραπάνω κρεάτων στα οχήματα στο χώρο σφαγής (εκδοροσφαχτικά, 
δικαιώματα σφαγείων, φόροι - τέλη χρήσης σφαγείων κ.λ.π.). 

4) Οι τιμές πώλησης των παραπάνω κρεάτων είναι απαλλαγμένες 
από τις αξίες πϋυ εισπράττονται από τη διάθεση παραπροϊόντων - υπο¬ 
προϊόντων, εφόσον τα παραπροϊόντα - υποπροϊόντα πωλούνται χωριστά 
από το κρέας που προέρχονται, των αξιών αυτών θεωρουμένων ως 
«αφαιρετέων εσόδων». 

5) Για τη διαμόρφωση της τιμής πώλησης νωπού κρέατος αιγοπρο- 
βατοειδών, το βάρος των κεφαλιών τούτων, σε σχέση με το βάρος των 
ολοκλήρων σφαγίων κρέατος, ορίζεται σε 7%.προκειμένου για αμνοερί¬ 
φια και αμνοερίφια γάλακτος, που αγοράσθηκαν ζωντανά ή σε νωπό 
κρέας και σε 6% προκειμένου για τα λοιπά αιγοπροβατοειδή που αγο¬ 
ράσθηκαν ζωντανά. 

6) Προκειμένου για ζωντανά βοοειδή και βουβαλοειδή, οι τιμές πώ¬ 
λησης του νωπού κρέατος τούτων διαμορφώνονται, αφού προηγουμέ¬ 
νως έχει υπολογισθεί ότι το βάρος του αποδιδομένου κρέατος σε σχέση 
με το βάρος του ζωντανού σφαγίου δεν είναι μικρότερο του 50% προκει- 

μένου για αγελάδες χαι του 52% προκειμένου για τα λοιπά βοοειδή - 
βουβαλοειδή». 

ΑΡΘΡΟ 9 

Το άρθρο 248 του κεφαλαίου 12 της κωδικοποιημένης Αγορανομι- 
κής Διάταξης 14/89 αντικαθίσταται ως εξής: 

«Άρθρο 248 

Παραπροϊόντα - υποπροϊόντα σφαγίων 
και τρόπος πώλησης τούτων 

1) Παραπροϊόντα, κατά είδος σφαγίου, θεωρούνται: 

α) Δέρμα, κεφάλι, γλώσσα, μυαλό, μάγουλα, στομάχι, άκρα, λίπη, 
συκώτι, σπλήνα, νεφρά, καρδιά, πνεύμονες, έντερα, προκειμένου για βο¬ 
οειδή - βουβαλοειδή. 

β) Δέρμα, στομάχι, άκρα, έντερα, προκειμένου για αιγοπροβατο- 
ειδή. 

γ) Στομάχι, έντερα, τρίχωμα, προκειμένου για χοιρινά. 

2) Υποπροϊόντα, κατά είδος σφαγίου, θεωρούνται τα παρακάτω, εφό¬ 
σον αγοράζονται ή εισάγονται αυτοτελώς ή πωλούνται χωριστά από το 
κρέας από το οποίο προέρχονται: 

α) Κεφάλι, μυαλό, γλώσσα, προκειμένου για αιγοπροβατοειδή. 

β) Κεφάλι, γλώσσα, μυαλά, μάγουλα, λίπος, περινεφρικό λίπος, 
δέρμα, λαρδί, πανσέττα, λαρδοπανσέττα, άκρα, εντόσθια, προκειμένου 
για χοιρινά. 

3) Δεν θεωρούνται «παραπροϊόν ή υποπροϊόν» οι συκωταριές αιγο- 
προβατοειδών καθώς και τα είδη των υποπαραγράφων α) και β) της 
παραγράφου 2 του παρόντος, εφόσον αυτά πωλούνται ως αναπόσπαστο 
τμήμα του σφαγίου ή τμήματος ή τεμαχίου κρέατος που τα περιλαμβά¬ 
νει. 

4) Οι έμποροι που αγοράζουν τα παραπάνω σφάγια απ’ ευθείας από 
κτηνοτρόφους ή Συνεταιριστικές Οργανώσεις αυτών υποχρεωτικά πα- 
ραλαμβάνουν τα παραπροϊόντα της παραγράφου 1, η αξία των οποίων 
θα περιλαμβάνεται στη συμφωνούμενη τιμή κρέατος ανά χιλ/μο και δεν 
θα αναγράφεται αυτή η αξία χωριστά στο τιμολόγιο που εκδίδεται. 

5) ;Καθ’ όλη τη διάρκεια του έτους, οι επιχειρήσεις εμπορίας κρεάτων 
πωλούν τα παρακάτω είδη, χωριστά του κρέατος, από το οποίο προέρ¬ 
χονται: 

Τα παραπροϊόντα σφαγίων της παραγράφου 1 του παρόντος. 

Τα υποπροϊόντα σφαγίων (πλην αμνοεριφίων - αμνοεριφίων γάλα¬ 
κτος) της υποπαραγράφου α) της παραγράφου 2 του παρόντος. 

6) Καθ’ όλη τη διάρκεια του έτους, οι χονδρεμπορικές επιχειρήσεις 
κρεάτων πωλούν τις συκωταριές αιγοπροβατοειδών αναπόσπαστα μαζί 
με το κρέας τούτων, εφόσον διακινούν ολόκληρα τέτοια νωπά σφάγια. 

7) Καθ’ όλη τη διάρκεια του έτους, οι χονδρεμπορικές επιχειρήσεις 
κρεάτων, μπορούν να πωλούν τα κεφαλάκια αμνοεριφίων και αμνοερι¬ 
φίων γάλακτος είτε αναπόσπαστα μαζί με το κρέας τούτων, εφόσον δια¬ 
κινούν ολόκληρα τέτοια νωπά σφάγια, είτε χωριστά από το κρέας τού¬ 
των. 

8) Καθ’ όλη τη διάρκεια του έτους οι λιανοπωλητές κρεοπώλες πω¬ 
λούν τις συκωταριές αιγοπροβατοειδών και τα κεφαλάκια αμνοεριφίων 
και αμνοεριφίων γάλακτος χωριστά του κρέατος από το οποίο προέρχο¬ 
νται, με εξαίρεση την περίοδο από Σάββατο Λαζάρου μέχρι και Κυριακή 
του Θωμά όπου μπορούν να πωλούν νωπά αμνοερίφια και αμνοερίφια 
γάλακτος μαζί με τα κεφάλια και τις συκωταριές τους. 

9) Προκειμένου για χονδρεμπορικές επιχειρήσεις, που διακινούν ολό¬ 
κληρα ή σε ημιμόρια σφάγια χοιρινών των τύπων «Μαδητός» ή «Γδαρ- 
τός» των παραγράφων 1, 2, 3 και 4 του άρθρου 255 της παρούσας, πω¬ 
λούν τα σφάγια αυτά μαζί με τα υποπροϊόντα, κατά περίπτωση σφαγίου, 
της υποπαραγράφου β) της παραγρ. 2 του παρόντος, όπως αυτά παρα¬ 
μένουν αναπόσπαστο τμήμα του κρέατος μετά τη διαμόρφωση του σφα¬ 
γίου σε κάθε μία των μορφών (τύπων) αυτών. 

10) Οι διατάξεις της προηγουμένης παραγράφου 9 εφαρμόζονται και 
σε λιανοπωλητές κρεοπώλες, εφόσον ο πελάτης τους επιθυμεί να προμη¬ 
θευτεί σε ολόκληρα ή σε μισά σφάγια τους τύπους χοιρινών «μαδητός» ή 
«γδαρτός» σε κάθε δε άλλη περίπτωση τα χοιρινά κεφάλια, εντόσθια και 
άκρα πωλούνται χωριστά του κρέατος από το οποίο προέρχονται. 

11) Δε θεωρούνται «υποπροϊόν» τα είδη της υποπαραγράφου β) της 
παραγράφου 2 του παρόντος, προκειμένου για σφάγια χοιριδίων γάλα¬ 
κτος. 

12) Κατά τις συναλλαγές μεταξύ κτηνοτροφών ή Συνεταιριστικών 
Οργανώσεων αυτών και εμπόρων, τα νωπά αμνοερίφια θα αγοράζονται 


όλο το χρόνο μαζί με το κεφάλι, ενώ τα λοιπά αιγοπροβατοειδή (βετού- 
λια, ζυγούρια, γίδες, πρόβατα, τράγοι, κριάρια) σε νωπό κρέας θα αγο¬ 
ράζονται όλο το χρόνο χωρίς κεφάλι. Στην τελευταία αυτή περίπτωση η 
αγορά χωριστά των κεφαλιών είναι υποχρεωτική και αναγράφεται στο 
σχετικό τιμολόγιο. 

13) Η αγοραπωλησία και διάθεση αυτοτελών κεφαλιών αιγοπροβα- 
τοειδών γίνεται σε τιμή κατά τεμάχιο όλο το χρόνο, με εξαίρεση την πε¬ 
ρίοδο του Σαββάτου Λαζάρου μέχρι και Κυριακή του Θωμά όπου τα κε¬ 
φάλια αμνοεριφίων ή αμνοεριφίων γάλακτος μπορούν να πωλούνται σε 
τιμές ανά χιλ/μο». 

ΑΡΘΡΟ 10 

Η παράγραφος 15 του άρθρου 250 του κεφαλαίου 12 της κωδικο- 
ποιημένης Αγορανομικής Διάταξης 14/89, όπως προστέθηκε με την 
Α.Δ. 32/90, αντικαθίσταται ως εξής: 

«15) Βιομηχανίες, Βιοτεχνίες και εργαστήρια κοπής, τεμαχισμού, 
μεταποίησης, επεξεργασίας και προσυσκευασίας νωπών κρεάτων, που 
εδρεύουν και λειτουργούν μέσα στην περιφέρεια της ΤΔ Πρωτεύουσας, 
κατά τις πωλήσεις των υπ’ αυτών παραγομένων νωπών κρεάτων, εξαι¬ 
ρούνται των ρυθμίσεων της παραγράφου 1 του παρόντος άρθρου». 

ΑΡΘΡΟ 11 

Το άρθρο 254 του κεφαλαίου 12 της κωδικοποιημένης Αγορανομι¬ 
κής Διάταξης 14/89, όπως συμπληρώθηκε με την Α.Δ. 32/90, αντι¬ 
καθίσταται ως εξής: 

«Άρθρο 254 

Αναγνωριζόμενη φύρα πουλερικών 
σε λιανοπωλητές 

Αναγνωρίζεται, ως στοιχείο κόστους φύρα 2% στους λιανοπωλητές, 
που προμηθεύονται κότες, κοτόπουλα και Ινδιάνους, σε νωπό κρέας, που 
υπολογίζεται στο νόμιμο κόστος κτήσης των εν λόγω νωπών ειδών». 

ΑΡΘΡΟ 12 

Μετά την παράγραφο 8 του άρθρου 255 του κεφαλαίου 12 της κωδι- 
κοποιημένης Αγορανομικής Διάταξης 14/89, προστίθεται παράγραφος 
9, ως εξής: 

«9. Προκειμένου για χοιρίδια γάλακτος, χονδρεμπορικές επιχειρή¬ 
σεις, που αγόρασαν ή εισήγαγαν τέτοιο κρέας, πωλούν το είδος στην αρ¬ 
χική μορφή αγοράς ή εισαγωγής του, απαγορευόμενης της καθ’ οιονδή- 
ποτε τρόπο διαφοροποίησης της αρχικής μορφής». 

ΑΡΘΡΟ 13 

Η παράγραφος 3 και η παράγραφος 4 (που προστέθηκε με την Α.Δ. 
32/90) του άρθρου 256 του κεφαλαίου 12 της κωδικοποιημένης Αγο¬ 
ρανομικής Διάταξης 14/89, αντικαθίστανται ως εξής: 

«3. Οι διατάξεις της παραγράφου 1 του παρόντος άρθρου εφαρμόζο¬ 
νται υποχρεωτικά και από άλλες επιχειρήσεις χοιρινών κρεάτων (χον¬ 
δρεμπόρους, βιομηχανίες, βιοτεχνίες, εργαστήρια). 

4. Οι κτηνιατρικές διατάξεις του Υπουργείου ^Γεωργίας σχετικά με 
τα όρια και τρόπο κοπής των τεμαχίων νωπού κρέατος βοοειδών και 
βουβαλοειδών εφαρμόζονται υποχρεωτικά και από τις βιομηχανίες, 
βιοτεχνίες και εργαστήρια κοπής, τεμαχισμού, επεξεργασίας, μεταποί¬ 
ησης και προσυσκευασίας κρεάτων». 

ΑΡΘΡΟ 14 

• Το άρθρο 259 του κεφαλαίου 12 της κωδικοποιημένη Αγορανομικής 
Διάταξης 14/89 αντικαθίσταται ως εξής: 

«Άρθρο 259 

Μορφές εμπορίας χοιρινών κρεάτων 

1) Η διακίνηση και εμπορία χοιρινών κρεάτων (νωπών - κατεψυγμέ- 
νων), ανεξάρτητα προέλευσης, επιτρέπεται να διενεργείται σε οποιαδή¬ 
ποτε μορφή (ζωντανά, χονδροκομμάτια ή τμήματα ή τεμάχια κρέατος 
κ.λ.π. με οστά ή χωρίς οστά, γυμνά ή σε επώνυμη και κλειστή προσυ- 
σκευασία κ.λ.π.). 

2) Υπό την επιφύλαξη των διατάξεων της προηγουμένης παραγρά¬ 
φου, οι λιανοπωλητές κρεοπώλες και βιομηχανίες - βιοτεχνίες - εργα¬ 
στήρια κοπής, τεμαχισμού, επεξεργασίας, μεταποίησης, προσυσκευα¬ 
σίας κρεάτων, ανεξάρτητα της μορφής χοιρινών κρεάτων που προμη¬ 
θεύονται, πωλούν το είδος στα παρακάτω τμήματα ή τεμάχια με οστά ή 
χωρίς οστά, γυμνά ή σε επώνυμη· και κλειστή προσυσκευασία: 

Μπούτι ή τεμάχια μπουτιού (τρανς, ουρά, νουά, στρογγυλό), κιλότο, 
μπριζόλες, κόντρα, ωμοπλάτη, τράχηλος, με οστά ή χωρίς οστά, με 
δέρμα (μαδητά), με λίπος χωρίς δέρμα (γδαρτά), απολιπωμένα (καρρέ). 

Φιλέτο χωρίς οστά, λίπη, τένοντες, νεύρα (καρρέ). 

Ημιμόρια τύπου καρρέ με οστά σύμφωνα με τις παραγρ. 5, 6 και 7 
του άρθρου 255 της παρούσας, προκειμένου για βιομηχανίες - βιοτε¬ 
χνίες - εργαστήρια. 

Ενιαίο τμήμα καρρέ (που περιλαμβάνει τράχηλο, ωμοπλάτη, μπριζό¬ 
λες, μπούτι χωρίς οστά, προκειμένου για βιομηχανίες - βιοτεχνίες - ερ¬ 
γαστήρια). 

Τμήματα ή τεμάχια κρέατος χοιριδίων γάλακτος. 

Ολόκληρα σφάγια ή ημιμόρια χοιριδίων γάλακτος, προκειμένου για 
λιανοπωλητές. 

Ολόκληρα σφάγια ή ημιμόρια των περιγραφομένων τύπων χοιρινού 
στις παραγράφους 1-4 του άρθρου 255 της παρούσας, προκειμένου για 
λιανοπωλητές, εφόσον συντρέχουν οι προϋποθέσεις της παραγρ. 10 του 
άρθρου 248 της παρούσας». 

ΑΡΘΡΟ 15 

Το άρθρο 260 του κεφαλαίου 12 της κωδικοποιημένης Αγορανομι- 
κής Διάταξης 14/89, όπως συμπληρώθηκε με την Α.Δ. 32/90, αντι¬ 
καθίσταται ως εξής: 

«Άρθρο 260 

Στοιχεία - ενδείξεις στα τιμολόγια 
πώλησης νωπών βοοειδών και χοιρινών 
νωπών - κατεψυγμένων 

1) Επί των εκδιδομένων τιμολογίων πώλησης νωπών κρεάτων βοο¬ 
ειδών και βουβαλοειδών και χοιρινών κρεάτων νωπών - κατεψυγμέ¬ 
νων αναγράφεται και κατονομάζεται πλήρως και ολοκληρωμένα η περι¬ 
γραφή κάθε πωλούμενης μορφής των εν λόγω κρεάτων. 

2) Προκειμένου για τα παραπάνω κρέατα συμπεριλαμβανομένου και 
του νωπού κιμά βοοειδών - βουβαλοειδών, που πωλούνται σε προσυ- 
σκευασμένη μορφή, υποχρεωτικά αναγράφεται επί του σχετικού τιμολο¬ 
γίου πώλησης η ένδειξη «ΟΙΚΟΓΕΝΕΙΑΚΗ ΠΡΟΣΤΣΚΕΪΑΣΙΑ» ή 
«ΕΜΠΟΡΙΚΗ ΠΡΟΣΤΣΚΕΪΑΣΙΑ», κατά περίπτωση πώλησης της 
προσυσκευασίας αυτής. 

3) Ανάλογα με την κατηγορία του σφαγίου, από την οποία προέρχε¬ 
ται κάθε μορφή των παραπάνω κρεάτων, υποχρεωτικά αναγράφεται επί 
του τιμολογίου πώλησης η κατηγορία του σφαγίου, ήτοι μοσχάρι γάλα¬ 
κτος ή μοσχάρι ή δαμάλι ή αγελάδα ή βοδινό ή χοιρινό ή χοιρίδιο γάλα¬ 
κτος. 

4) Συντρεχουσών των διατάξεων της παραγράφου 1 του παρόντος, οι 
αναγραφόμενες στο τιμολόγιο ενδείξεις «με οστά» ή «χωρίς οστά», μπο¬ 
ρούν να αντικαθίστανται με τις ενδείξεις «Μ/Ο» ή «Α/Ο» αντίστοιχα. 

ΑΡΘΡΟ 16 

Το άρθρο 263 του κεφαλαίου 12 της κωδικοποιημένης Αγορανομι- 
κής Διάταξης 14/89, όπως αντικαταστάθηκε με την Α.Δ. 32/90, 
αντικαθίσταται ως εξής: 

«Άρθρο 263 

Προσυσκευασμένα κρέατα 

1) Επιτρέπεται η παραγωγή, κατοχή, εμπορία και διακίνηση, σε 
προσυσκευασίες, των νωπών ή κατεψυγμένων κρεάτων, κιμάτων και 
βρωσίμων παραπροϊόντων - υποπροϊόντων των σφαγίων βοειδών, βου- 
βαλοειδών, χοιρινών και αιγοπροβατοειδών, εφόσον πληρούνται οι κτη¬ 
νιατρικές νομοθεσίες που διέπουν τα προσυσκευασμένα εν λόγω είδη, οι 
διατάξεις που διέπουν τα περί τρόπων, όρων και προϋποθέσεων συντή¬ 
ρησης και κατάψυξης τούτων, καθώς και οι κείμενες διατάξεις που διέ¬ 
πουν τα περί αναγραφής ενδείξεων στις προσυσκευασίες και των τιμών 
πώλησης αυτών. 

2) Η προσυσκευασία των παραπάνω ειδών χαρακτηρίζεται ως: 

α) «ΟΙΚΟΓΕΝΕΙΑΚΗ» εφόσον το συνολικό βάρος του περιεχομένου 
σ’ αυτή είδους δεν υπερβαίνει τα 2 χιλ/μα (μαζί με τη συσκευασία). 

β) «ΕΜΠΟΡΙΚΗ», εφόσον το συνολικό βάρος του περιεχομένου σ’ 
αυτή είδους υπερβαίνει τα 2 χιλ/μα (μαζί με το βάρος της συσκευα- 
σίας). 

3) Επί των προσυσκευασιών παραπάνω ειδών αναγράφεται η ένδειξη 
«ΑΠΟΒΑΡΟ ΓΡΑΜΜΑΡΙΑ ....» εφόσον η πώληση γίνεται σε καθαρό 
βάρος περιεχομένου, ενώ, επί πωλήσεων προσυσκευασμένων εν λόγω 


ειδών σε μικτό βάρος, το βάρος της συσκευασίας δεν θα υπερβαίνει τα 
20 γραμ. ανεξάρτητα βάρους περιεχομένου. 

4) Προκειμένου για τα προσυσκευασμένα είδη της παραγρ. 1 του πα¬ 
ρόντος: 

α) Απαγορεύεται η πώληση προς το καταναλωτικό κοινό εμπορικών 
προσυσκευασιών. 

β) Απαγορεύεται η επανασυσκευασία περιεχομένου εμπορικών προ¬ 
συσκευασιών που αποσυσκευάσθηκαν. 

γ) Απαγορεύεται η αποσυσκευασία οικογενειακών προσυσκευασιών 
προς διάθεση χύμα του περιεχομένου τους. 

δ) Επιτρέπεται η αποσυσκευασία εμπορικών προσυσκευασιών προς 
διάθεση χύμα του περιεχομένου τους στην κατανάλωση, όπου κάτι τέ¬ 
τοιο επιτρέπεται από άιλλες διατάξεις, με εξαίρεση τους προαυσκευασμέ- 
νους κιμάδες των οποίων η αποσυσκευασία και διάθεση τούτων χύμα 
απαγορεύεται. 

ε) Εφαρμόζονται αναλογικά οι διατάξεις της παραγρ. 2 του άρθρου 
260 της παρούσας». 

ΑΡΘΡΟ 17 

Η υποπαράγραφος ε) της παραγράφου 1 του άρθρου 266 του κεφα¬ 
λαίου 12 της κωδικοποιημένης Αγορανομικής Διάταξης 14/89 αντι¬ 
καθίσταται ως εξής: 

«ε) Πινακίδα με την ένδειξη «ΠΩΛΟΥΝΤΑΙ ΑΠΟΚΛΕΙΣΤΙΚΑ 
ΝΩΠΑ ΕΓΧΩΡΙΑ ΚΡΕΑΤΑ ΒΟΟΕΙΔΩΝ ή ΧΟΙΡΙΝΩΝ», προκειμέ¬ 
νου για κρεοπώλες που πωλούν αποκλειστικά και μόνο εγχώρια νωπά 
κρέατα ή για κρεοπώλες, οι οποίοι, τόσο κατά την ημέρα πώλησης των 
εν λόγω εγχωρίων κρεάτων, όσο και 15 ημέρες τουλάχιστον από την 
ημέρα πώλησης τούτων δεν προμηθεύτηκαν αντίστοιχα νωπά κρέατα 
εξωτερικού». 

ΑΡΘΡΟ 18 

Η παράγραφος 12 του άρθρου 268 του κεφαλαίου 12 της κωδικο- 
ποιημένης Αγορανομικής Διάταξης 14/89 αντικαθίσταται ως εξής: 

«12) Ο παχυντής βοοειδών, βουβαλοειδών,: αιγοπροβατοειδών και 
χοιρινών θεωρείται κτηνοτρόφος, εφόσον τα παραπάνω ζώα που εκτρέ¬ 
φει δεν τα έσφαξε πριν συμπληρωθεί ο χρόνος εκτροφής τους, που προ- 
σμετράται από την ημέρα που προμηθεύτηκε τα ζώα αυτά και ορίζεται, 
κατά περίπτωση είδους, στην παράγραφο 6 του παρόντος άρθρου, ανε¬ 
ξάρτητα προέλευσης των ζώων και πηγές προμήθειας τους. Μη τηρου- 
μένων των προϋποθέσεων αυτών ο παχυντής θεωρείται έμπορος». 

ΑΡΘΡΟ 19 

Με την έναρξη ισχύος της παρούσας κάταργούνται: 

Το εδάφιο 58 της υποπαραγράφου β) ΔΙΑΤ1ΜΗΜΕΝΑ ή ΕΛΕΓΧΟ¬ 
ΜΕΝΟΥ ΚΕΡΔΟΥΣ της παραγράφου 3 του άρθρου 1 του κεφαλαίου 1 
της Αγορανομικής Διάταξης 14/89. 

Η παράγραφος 58 του άρθρου 3 του κεφαλαίου 1 της Αγορανομικής 
Διάταξης 14/89. 

Τα άρθρα 246, 252 και 262 του κεφαλαίου 12 της Αγορανομικής 
Διάταξης 14/89. 

Η υποπαράγραφος γ της παραγράφου 1 του άρθρου 266 του κεφα¬ 
λαίου 12 της Αγορανομικής Διάταξης 14/89, καθώς και τα υποδείγ¬ 
ματα πινακίδων ΜίΤΑ, που διαλαμβάνονται στο παραπάνω 266 άρ¬ 
θρο. 

Η παράγραφος 6 του άρθρου 10 του κεφαλαίου 1 της Αγορανομικής 
Διάταξης 14/89. 

Η αγορανομική Διάταξη 9/91. 

Τα άρθρα 1, 2, 3, 4, 5 της Αγορανομικής Διάταξης 32/90. 

Οι παράγραφοι 1, 2, 3, 4, 5, 7, 8, 9, 10, 11, 12, 13, 14, 15 του 
άρθρου 6 της Αγορανομικής Διάταξης 32/90. 

Αγορανομικές Διατάξεις ή Δελτία Τιμών Νομαρχών, στο μέρος που: 

α) Καθορίζουν ανώτατες τιμές πώλησης κεφαλών αμνοεριφίων και 
εντέρων - στομάχων - άκρων αιγοπροβατοειδών. 

β) Επιτρέπουν στην περιφέρειά τους την είσπραξη β' χονδροεμπορι- 
κού κέρδους στα κατεψυγμένα κρέατα βοοειδών και αιγοπροβατοειδών, 
κατεψυγμένα βρώσιμα παραπροϊόντα εν λόγω σφαγίων και υγράλατο 
βακαλάο και τυχόν ορίζουν το ποσοστό του β' χονδρεμπορικού κέρδους 
στα είδη αυτά. 

γ) Καθορίζουν έξοδα διανομής - παραλαβής στα νωπά ή κατεψυγ- 

μένα κρέατα βοοειδών, βουβαλοειδών, αιγοπροβατοειδών, χοιρινών 
και χοιριδίων γάλακτος. 

ΑΡΘΡΟ 20 

1. Οι παραβάτες της παρούσας, που ισχύει σε όλη τη χώρα από την 
1η (πρώτη) Ιουλίου 1991, διώκονται και τιμωρούνται, σύμφωνα με τον 
ισχύοντα Αγορανομικό Κώδικα. 


2. Να δημοσιευθεί στην Εφημερίδα της Κυβερνήσεως και να ανακοι¬ 
νωθεί στον ημερήσιο τύπο. 


Αθήνα, 27 Ιουνίου 1991 


0 ΥΠΟΥΡΓΟΣ 

Αθ. ΞΑΡΧΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




